Anna Söderberg

Anna Therese Söderberg (s. 11. kesäkuuta 1973 Örebro) on ruotsalainen uransa päättänyt yleisurheilija, jonka päälajina oli kiekonheitto. Hän heitti oman ennätyksensä 64,54 Norjan Aremarkissa heinäkuussa 1999. Tulos on myös voimassa oleva Ruotsin ennätys. Seuratasolla Söderberg edusti göteborgilaista Ullevi FK:ta.

Söderberg edusti Ruotsia naisten kiekonheitossa kolmissa olympialaisissa 2000, 2004 ja 2008. Hän osallistui myös Yleisurheilun MM-kisoihin vuosina 1997–2009 poislukien vuosi 2001. Euroopanmestaruuskisoihin Söderberg on osallistunut kolmesti parhaana saavutuksenaan 11. sija 2006 ja 2010 kisoissa. Ruotsin mestaruuden hän voitti poikkeuksetta vuodesta 1993 vuoteen 2010. Hänen 19 voiton putkensa on aivan omaa luokkaansa Ruotsin yleisurheilussa.

Lähteet

 

Ruotsalaiset kiekonheittäjät
Vuonna 1973 syntyneet
Elävät henkilöt